Geskenke van die Here - Dr Rassie Smit
TEKSGEDEELTE: Openbaring 2:12-17
Een van die dinge wat ‘n mens van kleinsaf baie opgewonde maak, is wanneer jy ‘n geskenk ontvang: op jou verjaarsdag, met Kersfees, by spesiale geleenthede (soos Vadersdag vandag) ensomeer. Dis tog heerlik om ‘n geskenk te ontvang: die opgewonde afwagting, die plesier van die oopmaak, die genoegdoening wanneer jy dit gebruik of sien en diep vreugde daaruit put. Veral wanneer jy weet dat hierdie geskenk diep uit die hart kom van iemand wat regtig vir jou omgee, is dit ekstra spesiaal!
Uit watter plek kom die ‘leef en vertel’? - Dr Jaco Kruger
LEES: 1 KONINGS 17:1-24
1. Uit watter plek kom ons leef en vertel?
Uit watter plek kom ons leef en vertel? Getuig – leef en vertel – dis mos die geloofsgewoonte waarop ons vanjaar hier by Wapadrant fokus. Ons wil dit inoefen om getuigende lewens te lei; lewens wat vertel en uitleef wat ons glo. Maar uit watter plek kom hierdie ‘leef en vertel’? Kom dit dalk uit nie veel dieper as ons klere nie? Want die kerkraad het nou besluit dat ons vanjaar moet leef en vertel, en ek klim maar op die wa. Dis nog iets wat ons hier by die kerk doen om dit interessant te hou - bietjie momentum aan die gang te hou. En ek koop vir my een van daardie mooi blou T-hemde wat sê dat ons leef en vertel. Maar tog, kom die leef en vertel regtig van dieper as die T-hemp af in my lewe? Dieper as ŉ kerkraadsbesluit?
Wil jy op of af? - Dr Wilhelm Leuschner
Het jy al gevoel jy wil net weggaan, gewens daar is ’n leer waarteen jy kan uitklim en ontsnap?
Die mense in Moore, Oklahoma het verlede week so gevoel toe daardie enorme tornado op hulle afpyl en alles verwoes.
Ons voel ook baie keer so. Soms is dit iets fisies, soos daardie tornado, maar baie keer is dit meer abstrak:
· Daar is eenvoudig te veel eise aan ons
· Ons stres oorweldig ons
· Ons foute haal ons in
· Soms is ons net regtig bang...